Document ID: /roh_data/filtered/fineweb-2-filterrobots_roh.jsonl.gz/43319

Tgi na survegn betg gugent cumpliments? In bel pled per ina lavur bain gartegiada, per in bun servetsch, per ina buna tratga? Sin las undas dal Radio RTR pudais vus vegnir activs. Vus pudais far ina surpraisa ad ina persuna e regalar ad ella in cumpliment.
En il mintgadi datti adina puspè chaschuns per cumpliments. Magari dovri dentant simplamain in stumpel per ch'ins vegnia insumma sin l'idea da far in. E forsa dovri er curaschi per exprimer in bel patratg. Il resultat fa dentant bain - tant a la persuna che retschaiva il cumpliment, sco er a la persuna che fa el.
Sa participar al cumpliment
Per che vos cumpliment na saja betg mo in cumpliment superfizial sco quai ch'ins fa mintgatant pudais vus annunziar vos cumpliment cun quest formular e cun in zic cletg pudais vus telefonar e registrar voss'idea en il Radio RTR.